**OTSUS**

**EELNÕU**

# **Värska**

# **Setomaa valla haridusasutuste ümberkorraldamine**

Setomaamaa valla haldusterritooriumil asub 4 laste- ja üldharidusasutust: Värska Gümnaasium (põhikool ja gümnaasium), Mikitamäe Kool (lasteaed-põhikool), Meremäe Kool (lasteaed-põhikool), Värska Lasteaed (koolieelne lasteasutus). Põhikooli- ja gümnaasiumiseaduse seletuskirja kohaselt on lubatud kool ümber korraldada või kujundada, kui koolikohustuslike ja koolis reaalselt käivate õpilaste arv on suurenenud või vähenenud või omavalitsusele käib majanduslikult üle jõu. Sama põhimõte on kohaldatav ka lasteasutuste ümberkorraldamisele.

Senised arengud ja demograafiline perspektiiv näitavad, et muudatused haridusvõrgus on vajalikud. Muudatuste eesmärk on tagada pädevad õpetajad, tugispetsialistid ja kaasaegne haridustaristu kõigile valla lastele ja õpilastele ka tulevikus.

Setomaa valla haridusvõrk korraldatakse ümber nii, et koolid konsolideeritakse ühise juhtimise alla. Kuna koolide paiknemispiirkonde vahemaad on üksteisest kaugel, säilivad kõik täna tegutsevad koolikohad- Mikitamäe õppekoht, Värska õppekoht ja Meremäe õppekoht, lasteaiaealiste laste ja lasteaiarühmade arvu arvestades on mõistlik moodustada üks lasteaed eraldi õppekohtadega -Mikitamäe õppekoht, Värska õppekoht, Meremäe õppekoht ja Obinitsa õppekoht.

Otsus võetakse vastu kohaliku omavalitsuse korralduse seaduse § 22 lõike 1 punkti 34 ja § 35 lõike 2, Eesti Vabariigi haridusseaduse § 7 lõike 2 punkti 2, põhikooli- ja gümnaasiumiseaduse § 2 lõike 1 ja lõike 3 punktide 2 ja 51, § 80 lõike 1, lõike 2 punktide 2, 3 ja 5 ja lõigete 3, 5, 8 ja 9, koolieelse lasteasutuse seaduse § 5 lõike 1 punkti 2, lõigete 2 ja 3, § 11 lõigete 1 ja 2, § 12 lõike 3, § 33 lõike 1 ja lõike 2 punktide 2 ja 5, § 34 lõike 11 alusel

# **1. Värska Lasteaia (registrikood 75025868) nimi muuta Setomaa Lasteaiaks.**

**2. Värska Gümnaasiumi (registrikood 75025874) nimi muuta Setomaa Gümnaasiumiks.**

**3. ……….. Kooli (registrikood ……….) nimi muuta Setomaa Kooliks.**

**4. Mikitamäe Kooli (registrikood 75024627) tegevuse ümberkorraldamine** 4.1. Jaotada 31. augustist 2024 Mikitamäe Kool, mis on lasteaed-põhikool, kolmeks eraldi üksuseks – lasteaiaks, I ning II kooliastmeks ja III kooliastmeks.

4.2. Liita 1. septembrist 2024 Mikitamäe Kooli I ja II kooliastme osa Setomaa Kooliga (registrikood).

4.3. Liita 1. septembrist 2024 Mikitamäe Kooli III kooliosa (7.-9.klass) Setomaa Gümnaasiumiga (registrikood 75025874).

4.4. Liita 1. septembrist 2024 Mikitamäe Kooli lasteaiaosa Setomaa Lasteaiaga (registrikood 75025868).

# **5. Meremäe Kooli (registrikood 75036783) tegevuse ümberkorraldamine**

5.1. Jaotada 31. augustist 2024 Meremäe Kool, mis on lasteaed-põhikool, kolmeks eraldi üksuseks – lasteaiaks, I ning II kooliastmeks ja III kooliastmeks.

5.2. Liita 1. septembrist 2024 Meremäe Kooli I ja II kooliastme osa Setomaa Kooliga (registrikood).

5.3. Liita 1. septembrist 2024 Meremäe Kooli III kooliaste (7.-9.klass) Setomaa Gümnaasiumiga (registrikood 75025874).

5.4. Liita 1. septembrist 2024 Meremäe Kooli lasteaiaosa Setomaa Lasteaiaga (registrikood 75025868).

# **6. Värska Gümnaasiumi (registrikood 75025874 ) tegevuse ümberkorraldamine**

6.1. Jaotada 31. augustist 2024 Värska Gümnaasium, mis on gümnaasium, kaheks eraldi üksuseks –I ning II kooliastmeks ja gümnaasiumiks, kuhu kuulub ka III kooliaste.

6.2. Liita 1. septembrist 2024 Värska Gümnaasiumi I ja II kooliastme osa Setomaa Kooliga (registrikood).

6.3. Liita 1. septembrist 2024 Värska Gümnaasiumi III kooliaste (7.-9.klass) ja gümnaasiumi osa Setomaa Gümnaasiumiga (registrikood 75025874).

**7.** Otsus jõustub 01.09.2024.

**8.** Otsuse peale võib esitada vaide Setomaa Vallavolikogule haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, mil oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras.

/allkirjastatud digitaalselt/

Urmas Sarja

volikogu esimees